A Tanács 2454/78/EGK rendelete
(1978. szeptember 19.)
az egyes vámtarifa-meghatározások kiigazítása céljából az Európai Gazdasági Közösség és a Norvég Királyság között létrejött megállapodás módosításáról szóló, levélváltás formájában létrejött megállapodás megkötéséről
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 113. cikkére,
tekintettel a Bizottság ajánlására,
mivel a Vámegyüttműködési Tanács 1976. június 18-i javaslatából eredő módosításoknak és a közös vámtarifa, valamint a norvég vámtarifa egyes önálló módosításainak következtében az Európai Gazdasági Közösség és a Norvég Királyság között létrejött megállapodás [1] egyes vámtarifa-meghatározásait ki kell igazítani;
mivel ezenkívül a vámtarifa-meghatározás kiigazítására egyszerűsített eljárás kidolgozása céljából a fentiekben említett megállapodást módosítani kell arra az esetre, ha a szerződő felek a vámtarifákat ismételten módosítani kívánják,
ELFOGADTA EZT A RENDELETET:
1. cikk
Az Európai Gazdasági Közösség és a Norvég Királyság között létrejött megállapodás levélváltás formájában történő módosításáról szóló megállapodást a Közösség nevében a Tanács jóváhagyja.
A megállapodás szövegét csatolták e rendelethez.
2. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1978. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. szeptember 19-én.